tartuNLP/wikipedia-smugri-20251201 huggingface dataset:
Jan Lammers

Johannes "Jan" Lammers (s. 2. kesäkuuta 1956 Zandvoort, Alankomaat) on entinen Formula 1 -kuljettaja. Hän osallistui yhteensä 41 kilpailuun saavuttamatta kuitenkaan yhtään pistettä. Hän ajoi myös sarjan ulkopuolisissa kilpailuissa.
Ura.
Voitettuaan Euroopan Formula 3 -mestaruuden vuonna 1978 Lammers sai kuljettajan paikan seuraavana vuonna kuninkuusluokassa Shadow-tallista. Paras saavutus kaudelta oli Kanadan GP:n yhdeksäs sija.
Kausina 1980 ja 1981 hän kilpaili ATS ja Ensign -talleista saavuttamatta ainuttakaan pistettä.Hän onnistui kuitenkin saavuttamaan vuonna 1980 ATS-tallin parhaan aika-ajosijoituksen oltuaan neljäs.
Kausi 1982 oli Lammersille pettymys, koska hän pääsi vain kertaalleen kilpailuun mukaan, mutta silloinkin oli tyytyminen keskeytykseen.
Kilpailukyvyttömien autojen vuoksi Lammers siirtyi ajamaan Le Mansin 24 tunnin ajoja, joissa voitti vuonna 1988 Jaguarilla. Hän ajoi myös Daytonan 24 tunnin ajoja, joissa hän voitti kahdesti.
Lammers teki kymmenen vuoden tauon jälkeen paluun ykkösiin ajamalla kauden 1992 kaksi viimeistä kilpailua March -tallissa. Hänestä tuli samalla pisimmän tauon kahden kilpailun välillä pitänyt kuljettaja. Hänellä oli myös sopimus kaudelle 1993, mutta talli ajautui konkurssiin ennen sen alkua.
Lammers ajaa edelleen, mutta hän on myös toiminut Hollannin joukkuetallin päällikkönä A1 Grand Prix -sarjassa sekä voittanut FIA Sports Car -titelin vuonna 2003.
Kaudesta 2017 alkaen Lammers on kilpaillut European Le Mans Series kestävyyskilpailuissa LMP2-luokassa Racing Team Nederlandin väreissä.
Arcus (Kotka)

Arcus (latinaa, ’kaari, riemukaari’) on Kotkan Lyseon lukion jugendtyylinen päärakennus Kotkansaarella osoitteessa Kirkkokatu 15. Sen on suunnitellut Arkkitehtuuritoimisto Usko Nyström–Albert Petrelius–Vilho Penttilä ja se valmistui vuonna 1905. Rakennukseen muutti vuonna 1896 perustettu Kotkan suomalainen yhteiskoulu, sittemmin Kotkan lyseo.
Pasi Ruohonen

Pasi Antero Ruohonen (s. 20. huhtikuuta 1970 Pori) on suomalainen laulaja ja ääninäyttelijä. 
Porissa syntynyt Ruohonen on tehnyt äänitöitä ja musiikkia vuodesta 1992. Hän opiskeli Helsingin Pop &amp; Jazz Konservatoriossa. Ruohonen esiintyi muun muassa "Tuttu Juttu Show'ssa" vuonna 1997 vierailevana artistina. 
Pasi Ruohonen on naimisissa. Hänellä on kolme lasta, joista yksi on rap-artisti View eli Juuso Ruohonen.
15 GT Golden Turpo

15 GT Golden Turpo on suomalaisen Popeda-yhtyeen ensimmäinen kokoelmalevy, joka julkaistiin vuonna 1986. Levyn LP-version mukana jaettiin "Huilut suorina" -livealbumia. C-kasettiversiossa kokoelmakappaleet ovat A-puolella ja live-osuus ("Huilut suorina") on B-puolella. Ensimmäisellä CD-painoksella kappaleen Huummetta pituus on 2:11, uusintapainoksella ja muilla formaateilla 2:57.
Aavikkopikkumarsu

Aavikkopikkumarsu eli etelänpikkumarsu ("Microcavia australis") on eteläamerikkalainen pieni jyrsijä.
Ulkonäkö ja koko.
Aikuinen aavikkopikkumarsu painaa noin 200–350 grammaa ja on 17–25 senttimetriä pitkä. Se on väriltään harmahtavan ruskea, silmät ovat suuret ja tummat.
Levinneisyys.
Aavikkopikkumarsua tavataan Argentiinassa, Chilessä ja Boliviassa. Se viihtyy puoliaavikolla.
Gliooma

Gliooma on keskushermoston kasvain, joka saa alkunsa hermotukisoluista eli gliasoluista. Glioomia esiintyy yleensä aivoissa ja harvemmin selkäytimessä. Gliooma on yleisin aivosyövän tyyppi, ja tappava glioblastooma on sen yleisin muoto.
Tyypit.
Gliooman tyyppi riippuu siitä, mistä soluista kasvain saa alkunsa. Glioomatyypit ovat seuraavat:
Perinnölliset oireyhtymät.
Glioomia tavataan mm. neurofibromatoosi 1 -nimisessä perinnöllisessä oireyhtymässä. Yleensä kyseessä on näköhermojen alueella oleva "optikusgliooma". Muunnos on periaatteessa hyvälaatuinen mutta saattaa aiheuttaa näkökentän kaventumista.
Aiheesta muualla.
Syöpäjärjestöt: aivokasvaimet, Kaikki syövästä
Aavikkopussimäyrä

Aavikkopussimäyrä ("Perameles eremiana") oli pienikokoinen pussimäyrälaji, joka eli Australian keskiosien vähäsateisilla alueilla. Lajin arvellaan kuolleen jo sukupuuttoon, viimeinen tunnettu yksilö kuoli vuonna 1943. 
Ulkonäkö ja koko.
Aavikkopussimäyrä oli 15–30 senttimetrin mittainen, ja sen häntä oli kymmensenttinen. Takajalkojen jalkapohjat olivat huomattavan karvaiset.
Aavikkopäästäinen

Aavikkopäästäinen ("Notiosorex crawfordi") on pienikokoinen päästäislaji Pohjois-Amerikasta. Se on yksi pienimmistä tasalämpöisistä eläimistä.
Ulkonäkö ja koko.
Aavikkopäästäinen on selkäpuolelta ruskeanharmaa, vatsasta vaaleamman harmaa. Häntä on pitkä ja ohut, korvat melko pienet mutta erottuvat selvästi vartalolinjasta. Aikuisena se on alle viisi senttiä pitkä ja painaa kolmesta viiteen grammaa.
Elintavat.
Aavikolla on niin kuumaa ja kuivaa, että aavikkopäästäinen piileksii varjossa päivät ja saalistaa vain öisin. Sen aineenvaihdunta on niin nopeaa, että se syö päivittäin jopa 75 % painostaan. Pääasiallisena ravintona ovat erilaiset hämähäkkieläimet.
Jason Allison

Jason Paul Allison (s. 29. toukokuuta, 1975 North York, Ontario) on kanadalainen jääkiekkoilija. 
Ura.
Allison aloitti uransa kotikaupunkinsa collegen joukkueessa. Juniorijääkiekkoa hän pelasi Torontossa, ennen kuin siirtyi OHL:ään pelaamaan London Knightsissa. Vakuuttavan 1992–93 kauden jälkeen Washington Capitals varasi hänet numerolla 17. Allison jatkoi vielä seuraavan kauden OHL:ssä, ja voitti liigan sekä koko CHL:n parhaan pelaajan tittelin.
Kolmen vajaan kauden Capitalsissa jälkeen Allison myytiin huippumaalivahti Jim Careyn kanssa Boston Bruinsiin, jossa Allison nousi huipulle. Hän oli kahdella Bruins-kaudellaan NHL:n kymmenen parhaan pistemiehen joukossa. Hänet kuitenkin myytiin kauden 2000–01 jälkeen Los Angeles Kingsiin. Kingsissä hän pelasi maineikkaassa LAPD-ketjussa Žigmund Pálffyn ja Adam Deadmarshin kanssa, kunnes hänen uransa katkesi sopimuskiistaan ja loukkaantumiseen.
Allison palasi NHL:ään kaudella 2005–06 Toronto Maple Leafsin pelipaidassa. Toronto ei kuitenkaan uusinut Allisonin yksivuotista sopimustaan kauden jälkeen koska päävalmentaja Paul Mauricen ja GM John Ferguson Jr:n mukaan Allison oli käynyt liian hitaaksi ja vanhaksi. Allison ei pelannut kolmeen kauteen, mutta elokuun 2009 lopulla Toronto kutsui Allisonin kautta 2009–2010 edeltävälle harjoitusleirilleen.
Tero Tiitu

Tero Tiitu (s. 23. huhtikuuta 1982) on suomalainen salibandyn pelaaja, joka edustaa Salibandyliigassa helsinkiläistä EräViikinkejä. Hän pitää hallussaan Salibandyliigan yhden kauden maaliennätystä 63 tehdyllä maalilla. Hänet on valittu ruotsalaisen Innebandymagazinetin äänestyksessä maailman toiseksi parhaaksi pelaajaksi 2008 ja kolmanneksi parhaaksi 2006. Salibandyliigan kauden 2007–2008 päätteeksi hänet valittiin vuoden pelaajaksi.
Ura salibandyliigassa.
Tiitu pelasi ensimmäisen liigaottelunsa Josban paidassa 25. elokuuta 1999 SBS Poria vastaan. Hän edusti Josbaa kolme kautta 2001–2002 asti, jonka aikana joukkue sai kertaalleen SM-pronssia ja SM-hopeaa. Kaudelle 2002–2003 hän siirtyi Espoon Oilersiin, jossa hän voitti ensimmäisen Suomen mestaruutensa. Mestaruuskauden jälkeen Tiitu palasi vielä yhdeksi kaudeksi pelaamaan Josbaan, joka kyseisellä kaudella hävisi Suomen mestaruuden loppuotteluissa SSV:lle. Tämän jälkeen Tiitu siirtyi uudestaan Oilersiin, jota hän edusti aina kauteen 2006–2007 asti. Kaudelle 2007–2008 hän siirtyi SSV:n riveihin.
Seurajoukkueiden Euroopan-mestaruusturnauksessa EuroFloorball Cupissa Tiitu on ollut mukana neljä kertaa, voittaen kolme pronssia vuosina 2003, 2007 ja 2008.
Ura maajoukkueessa.
Tiitu on pelannut yli 120 maaottelua. Hänen saavutuksiinsa kuuluu maailmanmestaruus vuoden 2008 kisoista, joiden loppuottelun jatkoajalla hän teki Suomen voittomaalin, maailmanmestaruus vuoden 2010 kisoista ja vuoden 2016 kisoista niin ikään maailmanmestaruus sekä kolme MM-hopeaa vuosien 2002, 2006 ja 2012 kisoista ja yksi MM-pronssi vuoden 2004 kisoista. Ruotsissa järjestetyissä vuoden 2006 kisoissa hän tuli valituksi turnauksen tähdistöjoukkueeseen.
Tiitun jatkoaikamaali Ruotsia vastaan vuoden 2008 MM-kilpailuiden loppuottelussa valittiin Suomen urheilugaalan vuoden sykähdyttävimmäksi urheiluhetkeksi.
Muu elämä.
Tero Tiitu on ollut vuodesta 2010 Yle TV1:n Aamu-TV:n Jälkihiessä vakiovieraana keskustelemassa ajankohtaisista urheiluasioista. Tiitu on valmistunut kauppatieteiden maisteriksi ja informaatioverkostojen diplomi-insinööriksi Aalto-yliopistosta. Tiitun isä on urkuri Tapio Tiitu.
Willa Holland

Willa Joanna Chance Holland (s. 18. kesäkuuta 1991 Los Angeles, Kalifornia) on yhdysvaltalainen näyttelijä ja malli. Hän on näytellyt muun muassa Kaitlin Cooperin roolia televisiosarjassa "O.C." ja Thea Queenin roolia televisiosarjassa "Arrow".
Perhe.
Hollandin äiti on Darnell Georgio-De Palma ja biologinen isä Keith Holland. Hänen isäpuolensa on elokuvaohjaaja Brian De Palma, jonka kanssa hänen äitinsä oli naimisissa vuosina 1995–97. Hollandilla on vanhempi sisko Brianna sekä nuorempi sisarpuoli Piper De Palma.
Ura.
Ollessaan seitsenvuotias Holland oli leikkimässä isäpuolensa kotipihalla Hamptonsissa, New Yorkissa, kun naapuri Steven Spielberg kiinnitti häneen huomiota ja suositteli häntä valokuvattavaksi. Perheen palattua Los Angelesiin Holland allekirjoitti sopimuksen Ford-mallitoimiston kanssa. Hän teki ensimmäisen työnsä mallina Burberrylle kahdeksanvuotiaana.
Holland on tehnyt myös televisiomainoksia ja esiintynyt televisiosarjoissa "The Comeback", "Gossip Girl", "O.C." ja "Arrow".
Šibbolet

Šibbolet () on mikä tahansa vakiintunut normi, tyypillisimmin fraasi tai yksittäinen sana, jonka käytön perusteella ihminen voidaan erottaa kuuluvaksi tiettyyn ryhmään. Useimmiten käyttäjät jakaantuvat tämän perusteella "oikeisiin" käyttäjiin ja ulkopuolisiin. Termi on lähtöisin Raamatun Tuomarien kirjasta, jossa gileadilaiset pyytävät Jordanin kahlaamon yli pyrkiviä miehiä lausumaan sanan "šibbolet" (’tähkä’) selvittääkseen ääntämyksen perusteella, ketkä kuuluvat Efraimin heimoon, jotta nämä voitaisiin surmata.
Kuuluisa esimerkki šibboletin käytöstä on vuoden 1937 persiljamurhat Dominikaani­sessa tasa­vallassa. Viiden päivän aikana kymmeniätuhansia haitilaisia surmattiin maassa presidentti Rafael Trujillon käskystä. Koodisanana käytettiin espanjan sanaa "perejil" (persilja), jonka -äännettä sekä -äänteenä ääntyvää j:tä ranskaa ja haitinkreolia puhuvat haitilaiset eivät osanneet ääntää.
Suomessa šibboletejä on käytetty sisällissodan ja toisen maailmansodan aikana. Sisällissodassa valkoiset erottelivat venäläiset suomalaisista Tampereen valtauksen aikana otetuissa vangeissa sillä, kykenivätkö he lausumaan sanan "yksi" suomalaisittain. Mikäli vanki lausui sen , luullen "y"-alkuvokaalia iotoiduksi "u":ksi, hänet teloitettiin välittömästi vierasmaalaisena taistelijana. Toisessa maailmansodassa sanaa "höyryjyrä" käytettiin salasanana, koska vain suomea äidinkielenään puhuva pystyi ääntämään sanan oikein. Etuvokaalit , , , sekä etenkin sanan alun ovat erityisen vaikeita venäjänkieliselle puhujalle, koska näitä äänteitä ei esiinny venäjässä, ja suomea hyvin taitamattomat venäjänkieliset korvaavat ne sellaisilla äänteillä, jotka eivät ole suomelle ominaisia.
Nykyisin eri alojen slangi ja terminologia toimivat samaan tapaan. Esimerkiksi tietokonemaailmassa Perl-ohjelmointikielen käyttäjät tietävät, miten kielen nimi kirjoitetaan ja miten sitä käytetään (”Perl” viittaa ohjelmointikieleen, ”perl” tulkkiohjelmaan, muut muodot ovat väärin); se, joka käyttää väärää muotoa ”PERL”, leimautuu ulkopuoliseksi. Samoin esimerkiksi ulkopuoliset käyttävät Ada-ohjelmointikielestä virheellistä muotoa ”ADA”.
Percy Williams

Percy Alfred Williams, O.C. (19. toukokuuta 1908 Vancouver, Brittiläinen Kolumbia – 29. marraskuuta 1982 Vancouver) oli kanadalainen pikajuoksija ja kaksinkertainen olympiavoittaja.
Ura.
Monien yllätykseksi Percy Williams voitti vuonna 1928 Kanadan olympiakarsinnat ja hänet lähetettiin 20 vuoden ikäisenä Amsterdamin kesäolympialaisiin. Hänen itsensäkin yllätykseksi hän pääsi helposti 100 metrin finaaliin. Finaalissa hän sai hyvän startin ja voitti sen avulla olympiakultaa. Hän toisti saman tempun 200 metrillä ja palasi kotiin kahden kultamitalin kanssa tuhansien innokkaiden kanadalaisten juhlittavaksi.
Hän todisti, että menestys ei ollut sattumaa voittamalla 100 jaardin juoksun Brittiläisen imperiumin kisoissa (nykyisin kansainyhteisön kisat) Hamiltonissa vuonna 1930. Samana vuonna hän juoksi uudeksi 100 metrin maailmanennätykseksi 10,3.
Yhdysvaltalaiset eivät pitäneet siitä, että tuntematon kanadalainen löi heidän juoksijansa, ja he halusivat osoittaa Williamsin menestyksen olleen sattumaa. Yhdysvaltalaiset järjestivät hallikilpailujen sarjan, joihin Williams kutsuttiin. Williams kuitenkin osoitti olevansa maailman paras pikajuoksija voittamalla 21:stä kilpailusta 19. 
Reisilihasvamma pysäytti hänen juoksu-uransa hetkeksi, eikä hän enää toivuttuaan siitä päässyt vammaa edeltäneeseen kuntoon. Vuoden 1932 kesäolympialaisissa Los Angelesissa hän karsiutui jo ennen finaalia. Myöhemmin hän lopetti juoksemisen ja ryhtyi vakuutusvälittäjäksi.
Vuonna 1979 Williamsille myönnettiin Officer of the Order of Canada -kunniamerkki.
Williams eli äitinsä kanssa, kunnes äiti kuoli vuonna 1977. Sen jälkeen hän eli yksin, kärsien reuman aiheuttamista jatkuvista kivuista. Percy Williams teki itsemurhan vuonna 1982.
Informaatiologistiikka

Informaatiologistiikka on logistiikan osa-alue, joka keskittyy informaatiodatan suodattamiseen ja toimittamiseen resursseja säästäen. Sen pyrkimyksenä on toimittaa tieto kulloinkin oikeaan aikaan, oikeaan paikkaan ja oikeiden henkilöiden, organisaatioiden tai järjestelmien saataville. Informaatiologistiikkaa opetetaan eräissä korkeakouluissa tutkintoaineena.
Määritelmä.
Informaatiologistiikka voi tarkoittaa eritasoisia palveluja tai palvelukokonaisuuksia
Informaatiologistiikan ratkaisut ovat osaksi yritysten tietojärjestelmäarkkitehtuuria. Tämä voi tarkoittaa esimerkiksi, että organisaatio ulkoistaa tietoprosessinsa toisen yrityksen hoidettavaksi tai ostaa integraatio- ja sanomanvälitysympäristönsä palveluna toiselta yritykseltä. 
Tiedonsiirto.
Informaatiologistiikka voi kattaa liiketoiminnan järjestelmäintegraatiot ja tiedonvälityksen kokonaisuudessaan:
Melissa Tkautz

Melissa Tkautz (s. 1974 Sydney, Australia) on australialainen näyttelijä ja laulaja. Hän syntyi Sydneyssä, ja hänellä on itävaltalaisia ja maltalaisia sukujuuria.
Tkautz esiintyi jo kolmen vuoden ikäisenä televisiomainoksissa. Myöhemmin hän on tullut tunnetuksi useista suosituista australialaisista televisiosarjoista, kuten "Home and Awaystä" ja "Ensiapuosastosta". Hän valmistui Sydneyn "Academy of Dramatic and Social Artsista" vuonna 1991.
Tkautzin musiikkiuran ensimmäinen studioalbumi oli "Fresh" vuodelta 1992. Se ja siltä julkaistut singlet menestyivät erittäin hyvin, muun muassa ”Read My Lips” nousi Australian singlelistan ykköseksi.
Un

Un tarkoittaa seuraavia:
Henkilöt.
Un on seuraavan henkilön nimi:
Pieter Weening

Pieter Weening (s. 5. huhtikuuta 1981 Harkema) on alankomaalainen maantiepyöräilijä.
Weening aloitti ammattilaisuransa Rabobank-tallissa 2004. Hän voitti vuoden 2005 Ranskan ympäriajon vuoristossa ajetun 8. etapin kukistamalla irtiottokumppaninsa Andreas Klödenin ennätyksellisen pienellä 0,0002 sekunnin erolla. Samana vuonna Weening voitti kuudennen osuuden Puolan ympäriajossa ja sijoittui kokonaiskilpailussa toiseksi. Vuonna 2009 hän voitti kolmannen etapin Itävallan ympäriajossa. Vuonna 2011 hän oli Tour de Romandiessa kuudes ja voitti Italian ympäriajossa viidennen osuuden.
Weening siirtyi kauden 2012 alkaessa Orica-GreenEDGE-joukkueeseen. Hän sijoittui 2013 toiseksi Tour de Langkawi -etappikilpailussa ja kuudenneksi Baskimaan ympäriajossa. Hän voitti Puolan ympäriajon kokonaiskilpailun 13 sekunnin erolla Jon Izagirreen. Vuonna 2014 hän voitti Italian ympäriajossa yhdeksännen etapin ja Giro della Toscana -kilpailun.
Kausilla 2016–2020 Weening edusti Roompot Oranje Peloton -tallia. Hän voitti vuoden 2016 Norjan ympäriajon kokonaiskilpailun ja toisen etapin. Sveitsin ympäriajossa hän voitti kuudennen etapin. Vuonna 2017 hän voitti Tour de Yorkshiren mäkikirikilpailun. Norjan ympäriajossa hän voitti kolmannen etapin ja sijoittui kokonaiskilpailussa kolmanneksi. Saman vuoden Itävallan ympäriajossa hän voitti mäkikirikilpailun. Hän sijoittui 2018 toiseksi Kroatian ympäriajossa ja voitti viidennen etapin Itävallan ympäriajossa.
Viimeisellä ammattilaiskaudellaan 2020 Weening kilpaili Trek-Segafredossa.
Weeningin pituus on 186 cm ja paino 68 kg.
Mark Hobson

Mark Hobson (s. 2. syyskuuta 1969) on brittiläinen tuomittu rikollinen. Hän sai elinkautisen vankeusrangaistuksen neljästä murhasta, jotka hän teki vuonna 2004. Uhreiksi joutuivat lähistöllä asunut ikääntynyt pariskunta (James ja Joan Britton) sekä Hobsonin tyttöystävä Claire Sanderson (27) ja tämän kaksoissisar Diane. 
Hobson oli yrittänyt tehdä uhriensa ruumiit tunnistamiskyvyttömiksi. Hän jäi maanlaajuisen ajojahdin päätteeksi kiinni bensiiniasemalta lähellä Yorkia 25. heinäkuuta. Kävi ilmi, että Hobson oli jo aiemmin vuonna 2002 pahoinpidellyt toisen ihmisen päivällä ostoskeskuksen edessä puukottamalla tätä viidesti rintaan. Uhri sai vaurion keuhkoonsa ja Hobson yhdyskuntapalvelua välttyen siten vankeudelta. 
Hobson kärsii tuomiotaan Wakefieldin vankilassa, ja hänen elinkautistaan on suositeltu koko eliniän kestoiseksi, eli armahdusmahdollisuutta ei käytännössä ole. Hänen tiedetään kärsineen alkoholi-, heroiini- ja kokaiiniongelmista. Vankilassa Hobson pahoinpiteli vankitoverinsa Ian Huntleyn niin, että tämä sai vammoja kiehuvasta vedestä.
James Baker

James Addison Baker III (s. 28. huhtikuuta 1930) on yhdysvaltalainen poliitikko, diplomaatti ja entinen Merijalkaväen upseeri, joka oli Yhdysvaltain presidentti Ronald Reaganin ensimmäisen hallinnon Valkoisen talon kansliapäällikkö ja valtiovarainministeri 1985–1988 Reaganin toisella kaudella, sekä George H. W. Bushin ulkoministeri ja Valkoisen talon kansliapäällikkö. Hän perusti myöhemmin James Baker Instituten.
Varhainen elämä.
Baker on kotoisin Houstonista Texasista. Hän opiskeli Princeton Universityssa ja valmistui 1952. Tämän jälkeen hän palveli kaksi vuotta merijalkaväessä ja kotiutui luutnanttina, jonka jälkeen jatkoi lakiopintoja Texasin yliopiston oikeustieteellisessä ja valmistui tohtoriksi 1957. Hän työskenteli Andrews &amp; Kurth, L.L.P:ssa vuoteen 1975.
Poliittinen ura.
Baker oli alun perin demokraatti, mutta vaihtoi republikaaniseen puolueeseen ja johti epäonnistunutta senaatinvaalikampanjaa ystävänsä George Bushin kanssa 1970. Hän oli presidentti Gerald Fordin hallinnon kaupan alivaltiosihteerinä 1975 ja johti Fordin epäonnistunutta uudelleenvalintakampanjaa 1976. Baker pyrki myös vuonna 1978 Texasin osavaltion oikeusministeriksi.
Reaganin hallinnossa.
Baker oli George H. W. Bushin kampanjapäällikkönä republikaanien esivaalikampanjassa 1980. Puolueen ehdokkaaksi tuli kuitenkin Ronald Reagan, joka voitti vaalit ja nimitti Bakerin Valkoisen talon kansliapäälliköksi 1981. Bakerilla nähdään olleen runsaasti vaikutusvaltaa Reaganin ensimmäisen kauden hallinnon sisäpolitiikkaan. Baker johti Reaganin menestyksekästä uudelleenvalintaa 1984 ja Reagan nimitti hänet toiselle kaudellaan valtiovarainministeriksi Donald Reganin tilalle, joka puolestaan sai Bakerin entisen paikan.
Bushin hallinnossa.
Reaganin jälkeen presidentiksi valittu entinen varapresidentti George H. W. Bush nimitti Bakerin ulkoministeriksi 1989. Hän oli luomassa 34 valtion koalitiota Irakia vastaan Persianlahden sotaan 1991. Vuosina 1992–1993 hän oli Bushin Valkoisen talon kansliapäällikkö.
Myöhempi elämä.
Vuonna 1993 hän perusti James A. Baker III Institute of Public Policyn Rice Universitylle Houstoniin. Hän julkaisi 1995 muistelmansa "The Politics of Diplomacy: Revolution, War and Peace, 1989–1992" ().
Maaliskuussa 1997 Baker nimitettiin YK:n pääsihteeri Kofi Annanin lähettilääksi Länsi-Saharaan neuvottelemaan rauhaa Polisarion ja Marokon välille. Hän erosi tehtävästä kesäkuussa 2004 tuskastuneena rauhanneuvottelujen etenemättömyyteen. YK:n turvallisuusneuvosto hyväksyi hänen Baker II -suunnitelmansa, jonka Marokko kuitenkin hylkäsi.
Baker oli presidenttiehdokas George W. Bushin pääoikeusavustaja vuoden 2000 vaaleissa ja valvoi Floridan äänten uudelleenlaskentaa. Vuonna 2003 presidentti Bush nimitti hänet erikoisavustajakseen selvittämään Irakin velkoja. Samaan aikaan hän oli yksityisen pääomasijoitusyhtiön Carlyle Groupin vanhempi neuvonantaja ja ehdotti velkojen siirtämistä pankin puoliksi hallitsemalle konsortiolle. Maaliskuussa 2006 kongressi nimesi hänet sodan ja Irakin tilannetta tutkivaan Iraq Study Groupiin, jossa hän on republikaanien puolen puheenjohtaja.
XL

XL tarkoittaa seuraavia:
Katso myös.
Aihepiiriin liittyvät myös seuraavat:
Xs

Xs tarkoittaa seuraavia:
Katso myös.
Aihepiiriin liittyy myös seuraava:
Total Eclipse

Total Eclipse (vuoden 2010 televisioesityksessä Total Eclipse – kielletyt tunteet) on vuonna 1995 ensi-iltansa saanut draamaelokuva ranskalaisten runoilijoiden Arthur Rimbaud’n ja Paul Verlainen homoseksuaalisesta suhteesta. Elokuvan on ohjannut Agnieszka Holland ja pääosia näyttelevät Leonardo DiCaprio ja David Thewlis. 
Elokuvan on käsikirjoittanut Christopher Hampton oman, vuonna 1968 ensi-iltansa saaneen näytelmän pohjalta.
Vastaanotto.
Yhdysvaltalainen elokuvakriitikko Roger Ebert antoi elokuvalle kaksi ja puoli tähteä neljästä. Hän rinnasti sen brittiläiseen kulttielokuvaan "Onnen kiertolaiset" (1987): kummassakaan ei yritetä tehdä epämiellyttävistä päähenkilöistä muuta kuin he ovat. Ratkaisevina eroina hän näki kuitenkin, että "Total Eclipsestä" puuttuu kaikki huumori, ja elokuvassa oletetaan virheellisesti päähenkilöiden olevan kiinnostavia vain siksi, että he ovat suuria runoilijoita.
Wong Kei

Wong Kei on kiinalainen ravintola Lontoon Chinatownissa. Nimi "Wong Kei" on kantoninkiinaa ja tarkoittaa "Wongin perustajaa". Ravintola on hyvin suosittu, ja sillä on Facebookin omistama internetsivusto. Wong Kei on yksi suurimmista kiinalaisista ravintoloista Yhdistyneessä kuningaskunnassa, ja sen ruokalistalla on yli 500 erilaista ruokalajia. Jokainen asiakas saa myös ilmaiseksi teetä pöytäänsä. Wong Kei sijaitsee osoitteessa 41–43 Wardour Street.
Ravintola on ollut kuuluisa epäkohteliaista tarjoilijoistaan.
John Smith (poliitikko)

John Smith, QC (13. syyskuuta 1938 – 12. toukokuuta 1994) oli skotlantilainen poliitikko, joka oli Labour Partyn johtaja heinäkuusta 1992 vuoteen 1994, jolloin hän kuoli sydänkohtaukseen.
John Smith syntyi Ardrishaigin kylässä Argyll ja Butessa Länsi-Skotlannissa. Hän opiskeli Glasgow’n yliopistossa aluksi historiaa ja myöhemmin lakia. Hän pyrki parlamenttiin jo vuonna 1961 ollessaan vielä yliopistossa, mutta pääsi sinne vasta 1970. Hänestä tuli nuorempi ministeri energiaministeriöön Harold Wilsonin hallitukseen. James Callaghanin noustessa pääministeriksi hänestä tuli ministeri Privy Council Officessa ja Edmund Dellin jäädessä eläkkeelle kauppaministeri aina vuoden 1979 vaaleihin asti.
Smith oli Roy Hattersleyn kampanjapäällikkö tämän pyrkiessä puoluejohtajaksi ja piti useita ministeriasemia Labourin varjohallituksessa sen pitkän oppositiokauden aikana. Callaghania seurasivat Labourin johdossa sen aikana Michael Foot ja Neil Kinnock. Smith sai sydänkohtauksen vuonna 1988 mutta toipui. Hänestä tuli viimein Labourin johtaja 18. heinäkuuta 1992. Hänen lyhyen johtajakautensa aikana Labour muutti sääntöjään siten, että ammattiliitot menettivät vuosina 1981–1993 johtajavaalissa nauttimansa 40 prosentin äänivallan puoluekokouksissa, ja se korvattiin ääni-per-jäsen-periaatteella.
11. toukokuuta 1994 Smith piti puheen Park Lane Hotellissa noin viidellesadalle kuulijalle. Seuraavana aamuna kello 8.05 hän sai sydänkohtauksen, ja hänet julistettiin kuolleeksi sairaalassa 12. toukokuuta 1994 kello 9.15. Smithin seuraajaksi Labourin johdossa tuli ensin varajohtaja Margaret Beckett ja vaalin jälkeen Tony Blair.
Genitorturers

Genitorturers on yhdysvaltalainen industrial rock-yhtye. Yhtye on saavuttanut jonkin verran pahamaineisuutta imagolla ja lavashowlla jotka sisältävät vahvoja pornografisia ja BDSM-elementtejä.
Genitorturersin musiikkia on käytetty pelien (2004) ja (2004) soundtrackeilla.
Tokion olympialaiset

Tokion olympialaisilla voidaan tarkoittaa useampaa eri olympiatapahtumaa:
Flash mob

Flash mob tai flashmob eli äkkiryhmä on tapahtuma, jossa joukko ihmisiä kerääntyy julkiselle paikalle ja tekee ennaltasovittuna ajankohtana jotain odottamatonta hajaantuakseen sen jälkeen välittömästi tahoilleen. Termi tällaisille tapahtumille syntyi vuonna 2003. Tapahtumat suunnitellaan yleensä internetin välityksellä, jossa kerätään osanottajia ja sovitaan aika, paikka ja tehtävä asia. Suomeksi termistä flash mob on käytetty nimeä "äkkiryhmä".
Investointipankki

Investointipankin ("sijoituspankin") päätehtäviä ovat arvopapereiden liikkeeseenlaskujen järjestäminen, arvopapereiden ja yrityskauppojen välittäminen sekä arvopapereihin sijoittaminen.
Toiminnallaan se auttaa asiakkaitaan eli yrityksiä, valtioita ja institutionaalisia sijoittajia keräämään pääomaa rahoitusmarkkinoilta arvopapereilla ja johdannaisilla. Investointipankit antavat myös strategisia neuvoja muissa liiketoimissa, kuten yritysostoissa ja fuusioissa.
Investointipankit eroavat liike­pankeista, koska eivät kerää talletuksia tai myönnä lainoja. Ero investointi- ja perinteisten pankkien välillä on kuitenkin hämärtynyt, sillä liikepankkitoimintaa harjoittavat pankit ovat alkaneet tarjota myös investointipankeille tyypillisiä palveluita. Yhdysvalloissa niin kutsuttu Glass–Steagall-laki, joka syntyi Wall Streetin vuoden 1929 pörssi­romahduksen jälkimainingeissa, erotti pitkään liikepankki- ja investointipankkitoiminnan toisistaan. Laki kuitenkin kumottiin vuonna 1999.
Nykyisten investointipankkien toiminnot voidaan yleisesti jakaa myyntipuoleen ("sell side") ja ostopuoleen ("buy side"). 
Arvopaperien myynti ja niiden myynnin edistäminen, esimerkiksi järjestämällä osakeanteja tai tekemällä taustatutkimusta sijoittajien avuksi, kuuluvat myyntipuolen piiriin. Ostopuolella pidetään yhteyttä sijoittajiin, kuten erilaisiin sijoitusrahastoihin tai finanssi-instituutioihin, jotka ostavat myyntipuolen tuotteita. Monet investointipankit tarjoavat sekä myynti- että ostopuolen palveluita.
Investointipankin rakenne.
Päätoimet ja yksiköt.
Investointipankin päätoiminta on tuotteiden osto ja myynti pankin asiakkaiden sekä pankin itsensä puolesta. Pankki ottaa riskin vaihdannon kanssa (proprietary trading), joka toteutuu erityisten välittäjien kanssa. Välittäjät eivät ota yhteyttä asiakkaisiin ja suorina sijoittajina ("principal risk") itse sijoituskohteisiin ostavat ja myyvät korkotuotteita. Pankit hakevat parasta tuottavuutta lasketulle riskille laskemalleen taseelle.
Goethe-palkinto

Goethe-palkinto tarkoittaa useita eri palkintoja:
Muita Johann Wolfgang von Goethen mukaan nimettyjä palkintoja:
Frankfurtin kaupungin Goethe-palkinto

Frankfurtin kaupungin Goethe-palkinto () on vuonna 1927 perustettu saksalainen kulttuurialan palkinto. Palkinto myönnetään taiteen alalla ansioituneelle henkilölle Johann Wolfgang von Goethen muistoksi. Palkinto jaetaan kolmen vuoden välein Goethen syntymäpäivänä 28. elokuuta. Se koostuu pergamentille kirjoitetusta asiakirjasta ja 50 000 euron rahapalkinnosta. Vuoteen 1949 saakka palkinto myönnettiin vuosittain.
Kansainvälinen Booker-palkinto

Kansainvälinen Booker-palkinto () on vuonna 2005 Booker-palkinnon rinnalle perustettu brittiläinen kirjallisuuspalkinto.
Vuodesta 2016 palkinto on myönnetty vuosittain teokselle, joka on käännetty englanniksi ja julkaistu Britanniassa. Aiemmin palkinto myönnettiin joka toinen vuosi koko tuotannosta. Palkinnon suuruus on 50 000 puntaa ja se jaetaan kirjailijan ja kääntäjän kesken.
Palkitut.
2016–.
Lähde
D’Angelo

D’Angelo oik. Michael Eugene Archer (11. helmikuuta 1974 Richmond, Virginia – 14. lokakuuta 2025) oli Grammy-palkittu yhdysvaltalainen soul-musiikin laulaja, pianisti, kitaristi, lauluntekijä ja tuottaja.
Elämäkerta.
Michael Eugene Archer syntyi 1974 Virginian Richmondissa. Hän soitti pianoa jo kolmevuotiaana ja isänsä rinnalla helluntaiseurakunnassa, jossa isä oli pastorina. Hän soitti nuoruudessaan useissa paikallisissa yhtyeissä.
D’Angelo teki 19-vuotiaana vuonna 1993 sopimuksen levy-yhtiö EMIn kanssa. Hän oli seuraavana vuonna kirjoittamassa ja tuottamassa R&amp;B-yhtye Black Men United kappaleen ”U Will Know”. D’Angelo julkaisi 1995 esikoislevynsä "Brown Sugar", joka oli Billboard 200 -listalla 65 viikkoa. Siltä julkaistiin myös muun muassa single ”Lady”, joka nousi myyntilistojen kymmenen kärkeen. Albumilla yhdistyivät klassiset R&amp;B:n melodiat ja rapin saundi. Se oli samalla sytyttämässä 1990-luvun puolivälin neo soulia.
D’Angelon toinen albumi "D’Angelo" julkaistiin 2000, ja sillä hän vakiinnutti paikkansa pelkistetyn neo soulin kärkiniminä. Hän kuitenkin kärsi kirjoittajan blokista ja kuuluisuuden paineista ja oli siksi usein poissa julkisuudesta. Hänen kolmas ja viimeinen albumi "Black Messiah" julkaistiin vasta 2014.
"Black Messiah" -kiertueen jälkeen D’Angelo alkoi elää taas hiljaiseloa, ja hän esiintyi julkisuudessa vain harvoin. Hän teki helmikuussa 2021 soolokeikan Apollo-teatterissa ja lauloi kesäkuussa kappaleen ”Unshaken” Tribecan elokuvajuhlilla. Kappale oli tehty "Red Dead Redemption 2" -videopelin soundtrackille, ja D’Angelo esitti Songs of Red Dead Redemption 2 -tapahtumassa, joka ilmeisesti jäi hänen viimeisekseen julkiseksi esiintymisekseen.
D’Angelo voitti uransa aikana neljä Grammy-palkintoa. Parhaan R&amp;B-albumin palkinnon hän sai 2001 albumista "Voodoo" ja 2016 albumista "Black Messiah". Parhaan R&amp;B-kappaleen palkinnon hän sai 2016 kappaleesta ”Really Love” ja parhaan R&amp;B-lauluesiintymisen palkinnon 2001 kappaleesta ”Untitled (How Does It Feel)”.
D’Angelo kuoli kotonaan lokakuussa 2025. Hän sairasti haimasyöpää. Hänellä on kolme lasta. Vanhimman pojan äiti oli laulaja Angie Stone, joka kuoli myös aiemmin vuonna 2025.
Diskografia.
Singlet.
Näiden lisäksi D'Angelo teki lukuisia vierailevia esiintymisiä muiden artistein levytyksillä.
Jon Kyl

Jon Llewellyn Kyl (s. 25. huhtikuuta 1942) on yhdysvaltalainen republikaanisen puolueen poliitikko. 
Kyl syntyi Arlene Pearl Griffithin ja John Henry Kylin pojaksi Nebraskan Oaklandissa. Hän valmistui juristiksi Arizonan yliopistosta ja työskenteli vuosina 1966–1986 Jennings, Strouss &amp; Salmon -lakiasiaintoimistossa.
Kyl istui Yhdysvaltain edustajainhuoneessa vuosina 1987–1995. Hänet valittiin senaattiin ensimmäistä kertaa vuonna 1994 Arizonasta, ja hän tuli valituksi uudelleen vuosina 2000 ja 2006. Hän ei ollut enää ehdolla vuonna 2012. Kyl palasi senaattiin syyskuussa 2018, kun Arizonan kuvernööri Doug Ducey nimitti hänet ottamaan paikan, joka oli ollut vapaana John McCainin kuoleman jälkeen. Hän erosi senaatista 31. joulukuuta 2018. Hänen paikkansa otti Martha McSally.
"National Journal" nimesi Kylin maaliskuussa 2007 senaatin neljänneksi konservatiivisimmaksi jäseneksi.
Uudenseelanninalbatrossi

Uudenseelanninalbatrossi ("Thalassarche bulleri") on pienikokoinen, eteläinen ulappalintu. Lajin nimesi Walter Rothschild vuonna 1893 uusiseelantilaisen lintutieteilijä Walter Bullerin kunniaksi.
Koko ja ulkonäkö.
Linnun pituus on keskimäärin 79 cm, siipien kärkiväli 2,1 m ja paino 2–3,1 kg. Olemukseltaan se on lokkimainen. Linnun alapuoli on valkoinen, yläpuoli tummanharmaa. Pää ja kaula ovat vaalean hopeanharmaat ja silmän ympärillä on mustavalkoinen kuviointi. Nokka on keltamusta. Nuoren linnun pää on tumman ruskehtava ja myös nokka on ruskea. Sukupuolet ovat samanväriset.
Esiintyminen.
Uudenseelanninalbatrossi elää eteläisellä Tyynellämerellä. Se on endeeminen laji Uudessa-Seelannissa ja pesii kuudella saarella. Maailman kokonaispopulaatio on noin 64 000 lisääntymisikäistä yksilöä eli noin 32 000 paria. Lajin kanta on vakaa, mutta se on luokiteltu vaarantuneeksi. Nuoret ja pesimättömät linnut sekä vanhat linnut pesimäajan ulkopuolella vaeltelevat Australian, Tasmanian ja Uuden-Seelannin vesillä sekä Etelä-Amerikan länsirannikon tuntumassa Humboldtin merivirralla.
Elinympäristö.
Linnun elinympäristönä ovat pesimäaikana syrjäiset saaret, muun osan vuotta se vaeltelee eteläisellä Tyynellämerellä.
Lisääntyminen.
Uudenseelanninalbatrossi pesii joka vuosi. Pesä voi sijaita niityllä, suolla tai kalliojyrkänteellä. Naaras munii yhden munan, jota molemmat puolisot hautovat. Tutkimusten mukaan menestyksellinen pesintä kasvaa iän mukana niin, että yli 20-vuotiaiden lintujen pesintä onnistuu huomattavasti paremmin kuin nuorempien.
Ravinto.
Laji käyttää ravintonaan kaloja, mustekaloja, vaippaeläimiä ja äyriäisiä.
Sarvepalli Radhakrishnan

Sarvepalli Radhakrishnan (, ; 5. syyskuuta 1888 – 17. huhtikuuta 1975) oli intialainen filosofi ja Intian presidentti ajalla 13. toukokuuta 1962 – 13. toukokuuta 1967. Hän toimi Intian varapresidenttinä vuosina 1952–1962. Tätä ennen hän oli ollut Intian suurlähettiläänä Moskovassa 1949-1952 siirryttyään pitkän akateemisen uran jälkeen politiikkaan..
Filosofia.
Radhakrishnan oli filosofian ja vertailevan uskontotieteen oppinut ja pyrki saattamaan itäistä ja läntistä ajattelua yhteen. Hän esitteli läntisen idealismin intialaiseen filosofiaan, ja esitteli intialaista filosofista ja uskonnollista ajattelua englanninkieliselle yleisölle. Hänen keskeisin teoksensa, "Idealistinen elämänkatsomus", ilmestyi 1932.
Radhakrishnan katsoi, että länsimaiset filosofit olivat kaikista objektiivisuusväitteistään huolimatta kulttuurinsa teologisten vaikutteiden alaisia. Hän pyrki osoittamaan, että intialaista filosofiaa voitiin kutsua filosofiaksi länsimaisilla standardeilla, kun se ensin käännettiin akateemisen filosofian kielelle.
Ura.
Radhakrishnan toimi filosofian professorina Mysoren (1918-1921) ja Kalkutan yliopistossa (1921–31) ja Oxfordin yliopistossa (1936–1939). Sen jälkeen hän oli Benaresin yliopiston varakansleri (1939-48) ja Delhin yliopiston kansleri (1953-1962).
Diplomaattisen uransa Radhakrishnan aloitti maansa UNESCO-delegaation puheenjohtajana ja Intian suurlähettiläänä Moskovassa. Intiaan palattuaan hänet valittiin varapresidentiksi ja 11. toukokuuta 1962 maansa toiseksi presidentiksi. Viisi vuotta myöhemmin Radhakrishnan vetäytyi politiikasta.
Samuele Papi

Samuele Papi (s. 20. toukokuuta 1973) on italialainen lentopalloilija. Hän on pelannut vuodesta 1998 lähtien Sisley Volleyn joukkueessa ja voittanut useita Italian-mestaruuksia. Hän on pituudeltaan 191-senttinen.
Samuel Papi asui lapsena Anconan lähellä sijaitsevassa pikkukaupungissa. Hän pääsi Italian maajoukkueeseen ensimmäisen kerran vuonna 1992 ja nousi pari vuotta myöhemmin maajoukkueen vakiopelaajaksi. Alun perin lempinimellä ”Samu” tunnettu Papi sai uudeksi lempinimekseen ”O’fenomeno”, jolla tunnettiin aiemmin italialais-brasilialainen, Parmassa pelannut, Papin tavoin suhteellisen lyhyt Renan Dal Zotto.
Vakiinnutettuaan paikkansa maajoukkueessa Papi jätti Italian A2-liigassa pelanneen Falconaran joukkueen. Hän siirtyi Cuneon joukkueeseen, jossa häntä vaivasivat pitkäkestoiset loukkaantumiset. Sittemmin hän on menestynyt Italian A1-liigassa Sisley Volleyn riveissä.
Tomusokeri

Tomusokeri eli pölysokeri eli puuterisokeri on erittäin hienoksi jauhettua sokeria. Tomusokeria käytetään muun muassa leivonnaisten koristeluun siivilöimällä sitä leivonnaisten päälle sekä kuorrutteiden ainesosana. 
Tomusokeri on valmistettu kidesokerista jauhamalla. Jauhetun kidesokerin lisäksi tomusokeri sisältää paakkuuntumisen estämiseen tärkkelystä, mm. perunatärkkelystä. Tomusokeria on myös saatavilla maustettuna.
Ruokotomusokeri on sokeriruo’on varsista erotettua ja hienoksi jauhettua sokeria. Nesteeseen sekoitettuna sen väri muistuttaa vaaleaa toffeeta.
David Graf

David Paul Graf (16. huhtikuuta 1950 Zanesville, Ohio – 7. huhtikuuta 2001 Phoenix, Arizona) oli yhdysvaltalainen näyttelijä. Hänet muistetaan parhaiten "Poliisiopisto"-elokuvasarjasta, jossa hän esitti Eugene Tackleberrya. 
Graf valmistui Lancaster High Schoolista ja opiskeli sen jälkeen collegessa teatteria. 
Graf teki elokuvadebyyttinsä vuonna 1981 elokuvassa "Neljä ystävää". Hän esiintyi kaikissa seitsemässä "Poliisiopisto"-elokuvassa ja vieraili myös useissa televisiosarjoissa, kuten "" ja "West Wing". Vuonna 2000 Graf näytteli elokuvassa "Kunniavelka".
David Graf kuoli 50-vuotiaana äkilliseen sydänkohtaukseen kesken perhehäiden Phoenixissa, Arizonassa 7. huhtikuuta 2001.
Marion Ramsey

Marion Ramsey () oli yhdysvaltalainen näyttelijä ja laulaja. Hän näytteli elokuvasarjassa "Poliisiopisto" kimeä-äänistä mutta ajoittain herkästi malttinsa menettävää ja aggressiivista naispoliisi Laverne Hooksia.
Ura.
Ramsey esiintyi vuonna 1976 lyhytikäiseksi jääneessä televisiosarjassa "Cos". Hän jatkoi uraansa televisiossa ja elokuvissa sekä teatterissa myös "Poliisiopisto"-sarjan loppumisen jälkeen.
Al-Askarin kultainen moskeija

Al-Askarin kultainen moskeija () on šiiamuslimien pyhä moskeija Samarrassa, Irakin Salah al-Dinin maakunnassa. Se on eräs tärkeimpiä šiiamoskeijoita maailmassa. Moskeija on tunnettu suuresta kultaisesta kupolistaan, joka on tehty 72 000 palasta kultaa, ja kultaisista minareeteistaan. Kupoli tuhoutui terrori-iskuissa helmikuussa 2006 ja minareetit kesäkuussa 2007. Moskeija rakennettiin vuonna 944 kahden 800-luvulla eläneen imaamin ja profeetta Muhammadin jälkeläisen hautakammioksi.
Moskeijan tuhoutunut kupoli ja minareetit on sittemmin rakennettu uudelleen ja pyhäkköä restauroitu.
Pommi-iskut.
Al-Askarin kultainen moskeija joutui 22. helmikuuta 2006 kello 6.55 aamulla paikallista aikaa räjähdeiskun kohteeksi, joka tuhosi sen kultaisen kupolin ja vaurioitti pahasti myös muita osia. Joukko miehiä oli tunkeutunut aiemmin sisään rakennukseen, sitonut vartijat ja asentaneet räjähteet, joilla he onnistuneesti saivat tuhottua osan moskeijasta. Tunkeutujilla oli poliisiunivormut. Heti perään kostoiskuja tehtiin ainakin 60 sunnimoskeijaan.
Vuonna 2007 Al-Askarin moskeija joutui uudestaan iskun kohteeksi. Moskeijan kaksi korkeaa minareettia räjäytettiin maan tasalle noin kello yhdeksän aamulla paikallista aikaa 13. kesäkuuta 2007. Kukaan ei loukkaantunut iskussa. Iskua seurasivat kostoiskut sunnimuslimien moskeijoihin.
Jälleenrakennus.
YK:n tiede- ja kulttuurijärjestö Unesco ja Irakin hallitus rakennuttavat uudelleen al-Askarin kultaisen moskeijan. YK maksaa hankkeesta neljä miljoonaa euroa ja Irak 2,2 miljoonaa euroa. Rakennustöiden odotetaan kestävän kymmenen kuukautta. Moskeijan ulkoasu on määrä palauttaa ennalleen. Korjaustyöt olivat meneillään yhä vuonna 2013.
Bubba Smith

Charles Aaron ”Bubba” Smith (28. helmikuuta 1945 Orange, Texas – 3. elokuuta 2011 Los Angeles, Kalifornia) oli yhdysvaltalainen elokuvanäyttelijä ja amerikkalaisen jalkapallon pelaaja. Hän ryhtyi näyttelijäksi menestyksekkään urheilu-uran jälkeen vuonna 1983.
Smith pelasi opiskeluaikanaan puolustuksen linjamiehenä Michigan State Universityssa, jonka jälkeen hän siirtyi NFL-liigaan. Ammattilaisuransa aikana Smithin joukkueet olivat Baltimore Colts, Oakland Raiders ja Houston Oilers. Hänet valittiin vuonna 1988 College Football Hall of Fameen. Bubba Smithin veli Tody Smith oli myös jalkapalloilija.
Smithin merkittävin työ näyttelijänä oli rooli "Poliisiopisto"-elokuvasarjan Moses Hightowerina. Hän näytteli myös "Ihmemies MacGyverin" jaksossa "Split Decision" (suom. "Ei kaikilla tuomariäänillä"), jossa vieraili myös toinen amerikkalaisen jalkapallon pelaaja, tukimies Dick Butkus. 
Bubba Smith kuoli 66-vuotiaana laihdutuslääkkeen aiheuttamaan myrkytykseen, joka ei sopinut yhteen hänen sydänsairautensa ja korkean verenpaineen kanssa.
Kathleen Robertson

Kathleen Robertson (s. 8. heinäkuuta 1973 Hamilton, Ontario) on kanadalainen näyttelijä. Hän esitti Clare Arnoldia "Beverly Hills 90210" -saippuasarjassa vuosina 1994–1997.
Robertson aloitti näyttelemisen jo lapsena. Myöhemmällä urallaan hän on esiintynyt muun muassa Theona komediassa "Scary Movie 2", Azkadelliana minisarjassa "Tin Man" ja TV-sarjassa "Boss".
Klaus Holma

Klaus Ben Holma (3. huhtikuuta 1914 Hämeenlinna – 9. marraskuuta 1944 Helsinki) oli suomalainen taidehistorioitsija ja kirjailija.
Henkilöhistoria.
Holman vanhemmat olivat seemiläisten kielten dosentti, suurlähettiläs Harri Holma (1886–1954) ja Alli Hagfors-Haapakoski (1888–1963). Hän opiskeli ensi alkuun Helsingin Normaalilyseossa ja sittemmin Helsingin Suomalaisessa Yhteiskoulussa. Siellä hänen luokkatovereitaan olivat muun muassa Eino E. Suolahti, Kai Polón ja Saima Harmaja, joka perehdytti hänet runouteen. Ylioppilastutkinnon Holma suoritti 1932. Isän muutettua perheineen suurlähettilääksi Ranskaan Holma opiskeli taidehistoriaa Pariisin Sorbonnen ja Helsingin yliopistoissa opettajinaan muun muassa Onni Okkonen ja Yrjö Hirn. Hän väitteli filosofian tohtoriksi joulukuussa 1940 aiheenaan Louis Davidin suhde antiikkiin. Paitsi Ranskaa, Holma kierteli Italiassa ja Englannissa. Holma keräsi 1930-luvulla yhdessä äitinsä kanssa taidetta ja antiikkiesineistöä Pariisin antiikkimarkkinoilta ja Ranskan maaseudulta. Kerätty esineistö on nykyisin näytteillä Holman muistokokoelmassa Lahden historiallisessa museossa. Holma avioitui 1939 ranskalaisen Simonne Sachsin kanssa. Talvisodan alkuvaiheissa Holma ja hänen ystävänsä Aladár Paasonen neuvottelivat Ranskan johdon ja Kansainliiton kanssa Suomelle annettavasta tuesta. Holma palasi Pariisista Suomeen tammikuun alussa 1940 ja suoritti sitten upseeriopintoja. Jatkosodan alussa hän palveli rintamalla, mutta myöhemmin pääosin Mannerheimin esikunnassa Mikkelissä. Holma teki itsemurhan 9. marraskuuta 1944. Hänet löydettiin Pohjoisella Rautatienkadulla sijainneen kerrostalon ullakolta hirttäytyneenä. 
Kirjallinen tuotanto.
Holma oli kielellisesti ja musiikillisesti lahjakas. Hän julkaisi esseitä, runoja, näytelmiä ja taidehistoriallisia tutkimuksia. Häntä innoitti etenkin ranskalainen modernisti André Gide sekä Roger Martin du Gard. Holma kirjoitti julkaistujen teostensa lisäksi jatkosodan aikana toisen maailmansodan aikaiseen Eurooppaan sijoittunutta romaania joka jäi kuitenkin käsikirjoituksen asteelle. 
Aiheesta muualla.
Klaus Holman lehtiartikkeleita:
Paul Weiss

Paul Weiss (19. toukokuuta 1901 – 5. heinäkuuta 2002) oli yhdysvaltalainen filosofi, joka tunnetaan ennen kaikkea metafyysikkona sekä yrityksistään poistaa ikäsyrjintä yhdysvaltalaisista yliopistoista.
Weiss syntyi New Yorkissa. Hän valmistui filosofiasta City College of New Yorkista ja väitteli tohtoriksi Harvardin yliopistossa vuonna 1929 opiskeltuaan Alfred North Whiteheadin oppilaana. Weiss opetti useissa yliopistoissa, mutta vietti suurimman osan urastaan Yalessa, jossa hänellä oli lopulta hallussaan lahjoitettu oppituoli.
Weiss kirjoitti yli 30 teosta. Uransa alkuvaiheessa hän toimitti yhdessä Charles Hartshornen kanssa kuusi osaa Charles Sanders Peircen jälkeenjääneitä papereita. Weiss oli keskeinen tekijä Metaphysical Society of American ja sen julkaisun "Review of Metaphysics" perustamisessa. Yksi "Library of Living Philosophers" -sarjan teoksista on omistettu Weissille.
Weiss, joka eli 101-vuotiaaksi ja opetti Catholic Universityssä vielä 93-vuotiaana, syrjäytettiin useista nimityksistä hänen ikänsä vuoksi. Hän haastoi useita yliopistoja oikeuteen. Kun Catholic University kieltäytyi nimittämästä häntä uudelleen virkaan hänen ollessaan tuolloin 91-vuotias, hänen poikansa Jonathan, joka toimi lakimiehenä New Yorkissa, auttoi häntä saamaan nimityksen vielä kahdeksi vuodeksi. Korkein oikeus oli kieltäytynyt kuulemasta hänen aiempaa vetoomustaan Fordhamin yliopistoa vastaan.
Aiheesta muualla.
Muistokirjoituksia:
Kultainen liiga 2007

Vuoden 2007 Kultainen liiga on yleisurheilukilpailujen sarja, jossa kaikki kilpailut voittamalla ansaitsee osuuden miljoonan dollarin palkintopotista.
Vuonna 2007 sääntöjä muutettiin edellisestä vuodesta. Kilpailijoiden on voitettava kaikki kuusi kilpailua, jolloin he jakavat miljoonan dollarin potin. Ainoastaan mikäli kukaan ei voita kaikkia kuutta kilpailua, jaetaan viisi kilpailua voittaneiden kesken 500 000 dollaria. Voittajan on myös kilpailtava saadakseen palkintonsa.
Kaudella 2007 Kultaiseen liigaan osallistuvat lajit ovat miehillä 100 metrin juoksu, 1 500 metrin juoksu, 110 metrin aitajuoksu, kolmiloikka sekä keihäänheitto ja naisilla 100 metrin juoksu, 400 metrin juoksu, 100 metrin aitajuoksu, korkeushyppy ja seiväshyppy.
Osakilpailut.
Kauden 2007 Kultaisen liigan kilpailut:
Bislett Games.
Bislett Games järjestettiin Oslossa 15. kesäkuuta.
Miehet
Naiset
Meeting Gaz de France.
Meeting Gaz de France järjestettiin Pariisissa 6. heinäkuuta.
Miehet
Naiset
Golden Gala.
Golden Gala järjestettiin Roomassa 13. heinäkuuta.
Miehet
Naiset
Weltklasse Zürich.
Weltklasse Zürich järjestettiin Zürichissä 7. syyskuuta.
Miehet
Naiset
Memorial van Damme.
Memorial van Damme järjestettiin Brysselissä 14. syyskuuta.
Miehet
Naiset
ISTAF.
ISTAF järjestettiin Berliinissä 16. syyskuuta.
Miehet
Naiset
Natasha Lyonne

Natasha Bianca Lyonne Braunstein (s. 4. huhtikuuta 1979) on yhdysvaltalainen näyttelijä. Hänet tunnetaan rooleistaan Netflixin alkuperäissarjoissa "Orange Is the New Black" (2013–2019), josta hän sai Emmy-ehdokkuuden, ja "Russian Doll – Juhlat" (2019–), jota hän myös tuottaa, ohjaa ja käsikirjoittaa, ja joka on saanut 14 Emmy-ehdokkuutta ja voittanut kolme Emmy-palkintoa. Lyonne nimettiin yhdeksi sadasta maailman vaikutusvaltaisimmasta henkilöstä yhdysvaltalaisessa Time-aikakausilehdessä vuonna 2023.
Lyonne nousi kuuluisuuteen roolistaan "American Pie" -elokuvasarjassa (1999–2012). Muita hänen merkittäviä roolejaan ovat pääosat elokuvissa "Beverly Hillsin bimbot" ("Slums of Beverly Hills", 1998) ja "But I'm a Cheerleader" (1999). Lyonne on entinen lapsinäyttelijä, ja teki ensiesiintymisensä kuusivuotiaana yhdysvaltalaisessa lastenohjelmassa "Pee-wee's Playhouse" (1986–1990).
Yksityiselämä.
Lyonne on joutunut ongelmiin poliisin kanssa syyllistyttyään rattijuopumukseen Miami Beachilla elokuussa 2001, sekä uhkailtuaan ja häiriköityään naapuriaan vuonna 2004. Elokuussa 2005 hänen ilmoitettiin potevan sairaalassa hepatiitti C:tä, sydänlihastulehdusta ja ilmarintaa. Hän sai myös hoitoa heroiiniriippuvuuteensa. Vuonna 2006 oikeus määräsi Lyonnen kuntoutusklinikalle heroiiniriippuvuuden hoitoon, jonka jälkeen hän on ollut raitis.
Lyonne asuu New Yorkissa East Villagen kaupunginosassa.
Seyyed Hossein Nasr

Seyyed Hossein Nasr () on iranilainen islamilainen filosofi ja George Washington Universityn islamin tutkimuksen professori. Hän on vertailevan uskontotieteen, islamilaisen esoteerisuuden, sufilaisuuden, tieteenfilosofian ja metafysiikan oppinut.
Nasr on kirjoittanut yli 50 teosta ja yli 500 artikkelia neljällä kielellä.
Lalah Hathaway

Eulaulah ”Lalah” Hathaway (s. 1968) on yhdysvaltalainen rhythm and blues-, neosoul- ja jazz-laulaja. 
Hathaway on kotoisin Chicagosta. Hänen isänsä on vuonna 1979 kuollut laulaja-pianisti Donny Hathaway. Hathaway opiskeli Berklee College of Musicissa, sai levytyssopimuksen Virgin Recordsilta ja julkaisi vuonna 1990 ensimmäisen albuminsa "Lalah Hathawayn".
Marjorie Grene

Marjorie Glicksman Grene (13. joulukuuta 1910 – 16. maaliskuuta 2009) oli yhdysvaltalainen filosofi. Hän kirjoitti ennen kaikkea eksistentialismista ja tieteenfilosofiasta, erityisesti biologian filosofiasta. Vuodesta 2005 hän oli Virginia Tech -yliopiston filosofian emeritaprofessori.
Grene valmistui alun perin eläintieteestä Wellesley Collegesta. Hän väitteli filosofian tohtoriksi Harvardin yliopistosta (Radcliffe College).
Grene opiskeli Saksassa Martin Heideggerin ja Karl Jaspersin kanssa, ja jätti Saksan vuonna 1933. Hän oli Tanskassa vuonna 1935, ja toimi tämän jälkeen Chicagon yliopistossa. Menetettyään virkansa siellä toisen maailmansodan jälkeen hän vietti 15 vuotta kotiäitinä ja maanviljelijänä.
Lamantiini

Lamantiini eli kynsimanaatti eli manaatti ("Trichechus manatus") on yksi kolmesta manaattien nisäkäsheimon lajista. Se elää vuorovesisuistoissa, suurissa joissa ja matalissa merissä Floridassa, Karibianmerellä ja Etelä-Amerikan pohjoisrannikolla Brasiliaan asti. Lamantiineja oli vuonna 2002 noin 10 000 – 12 000 yksilöä, ja se on luokiteltu vaarantuneeksi.
Lamantiini voi kasvaa neljä metriä pitkäksi ja 1 600 kg:n painoiseksi. Se on harmahtavanruskea, ja sen ihossa on viherlevälaikkuja ja harvaa karvaa. Se elää usein pienissä perheryhmissä. Lamantiini tulee sukukypsäksi kahdeksanvuotiaana ja saa yhden poikasen kerrallaan. Se voi elää yli 28-vuotiaaksi. Lamantiini syö upos- ja kelluslehtisiä vesikasveja sekä rantatörmien kasveja.
Lamantiinit kärsivät moottoriveneiden potkureista ja turismista sekä kalaverkoista ja metsästyksestä.
Sfax (kuvernementti)

Sfax () on yksi Tunisian 24 kuvernementista. Se sijaitsee Keski-Tunisiassa Välimeren rannikolla ja sen pääkaupunki on Sfax. Kuvernementissa on 955 421 asukasta (vuonna 2014) ja sen pinta-ala on 7 545 neliökilometriä. Kuvernementtiin kuuluvat Kerkennasaaret.